হঠাৎ করেই রাতের আঁধারে শ্বশুরবাড়ির ৪০ থেকে ৪৫ ফুট উঁচু একটি রেইনন্ট্রি গাছে উঠে পড়েন জামাই সাব্বির গাজী। এ সময় তিনি স্ত্রীকে বলতে থাকেন ‘তোমরা গাছটা কাটছো না কেন? এই গাছটি আমাকে ডাকছে’। পরে দুটি চিকন ডালের ওপর শুয়ে থাকেন তিনি।
খবর পেয়ে চাঁদপুর পুরানবাজার ফাঁড়ি পুলিশ ও ফায়ার সার্ভিসের একটি দল ঘটনাস্থলে উপস্থিত হয়ে ওই যুবককে অজ্ঞান অবস্থায় দীর্ঘ ৪ ঘণ্টা চেষ্টার পর উদ্ধার করে। আশঙ্কাজনক অবস্থায় সাব্বির গাজীকে চাঁদপুর সরকারি জেনারেল হাসপাতালে ভর্তি করা হয়েছে।
বৃহস্পতিবার রাতে চাঁদপুর শহরের পুরানবাজার মধ্যশ্রীরামদীতে চাঞ্চল্যকর এ ঘটনা ঘটে। রাত সাড়ে ৯টা থেকে আড়াইটা পর্যন্ত চেষ্টা চালিয়ে তাকে উদ্ধার করা হয়। এ সময় এলাকার শত শত মানুষ সেখানে এ ঘটনা দেখতে ভিড় জমান।
সাব্বির মধ্যশ্রীরামদীর মৃত আবু কালাম গাজীর ছোট ছেলে। পেশায় তিনি রাজমিস্ত্রি।
প্রত্যক্ষদর্শী অনেকের ধারণা, ‘জিন বা পরীর আছরে’ এ ঘটনা ঘটেছে। অলৌকিক শক্তিতে ওই যুবক গাছে এভাবে শুয়েছিলেন।
আগের পোস্ট পুরো রাজধানীতে ছড়িয়ে যাবে মেট্রোরেল
পরের পোস্ট ‘টেকসই উন্নয়ন নিশ্চিত করতে প্রয়োজন একটি প্রশিক্ষিত যুবসমাজ’